किसान संघ का कार्यकर्ता सम्मेलन 6 मार्च को
सिरोंज|मंडी स्थित कृषक विश्राम गृह में बुधवार को भारतीय किसान संघ की बैठक हुई। बैठक में आगामी 6 मार्च को सिरोंज में कार्यकर्ता सम्मेलन करने संबंधी निर्णय हुआ। संघ के तहसील अध्यक्ष वीरेंद्र पालीवाल ने बताया कि 6 मार्च को कुरवाई रोड स्थित पंडित चंद्रमोहन शर्मा स्मृति सभागार में कार्यकर्ता सम्मेलन के उपरांत सभी कार्यकर्ता किसानों की समस्या को लेकर मुख्य बाजार में एक रैली भी निकालेंगे। जिसका समापन तहसील कार्यालय में होगा। इस अवसर पर जिला उपाध्यक्ष बिसन सिंह बघेल, कोषाध्यक्ष अशोक शर्मा, तहसील अध्यक्ष वीरेंद्र पालीवाल, मंत्री राजेन्द्र यादव तथा रवि शर्मा उपस्थित थे।
hin_Deva hin_Deva